ข้อบัญญัติองค์การบริหารส่วนตำบลธนูข้อบัญญัติองค์การบริหารส่วนตำบลธนูเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลธนูอำเภออุทัย จังหวัดพระนครศรีอยุธยาพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลธนู โดยความเห็นชอบของสภาองค์การบริหารส่วนตำบลธนูและนายอำเภออุทัยจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลธนู เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลธนู อำเภออุทัย จังหวัดพระนครศรีอยุธยาพ.ศ. ๒๕๕๘ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองพระนครศรีอยุธยาที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดคลองข้าวเม่า ฝั่งใต้ซึ่งเป็นแนวเขตองค์การบริหารส่วนตำบลธนูด้านเหนือด้านตะวันออก จดเส้นขนานระยะ ๑,๐๐๐ เมตร กับกึ่งกลางทางหลวงแผ่นดินหมายเลข ๓๒ด้านใต้ จดเขตอำเภออุทัยด้านใต้ด้านตะวันตก จดแนวถนนทางหลวงแผ่นดินหมายเลข ๓๒ ฟากตะวันออกบริเวณที่ ๒ หมายความว่าพื้นที่ในบริเวณ ดังต่อไปนี้(๑) ด้านเหนือ จดถนนสายหัวลาน - ดอนพุทรา ฟากใต้ด้านตะวันออก จดแนวถนนทางหลวงแผ่นดินหมายเลข ๓๒ ฟากตะวันตกด้านใต้ จดแนวคลองส่งน้ำชลประทาน๓ ขวา (คลองหอก) ซึ่งเป็นแนวเขตอำเภออุทัย ด้านใต้ด้านตะวันตก จดทางหลวงแผ่นดินหมายเลข ๓๐๙ ฟากตะวันออกเฉียงเหนือ ไปทางทิศตะวันตกเฉียงเหนือระยะ ๑๕๐ เมตร จดเส้นตั้งฉากกับทางหลวงแผ่นดินหมายเลข ๓๐๙ ฟากตะวันออกเฉียงใต้ระยะ ๔๐๐ เมตร ไปทางทิศตะวันตกเฉียงเหนือ จดริมฝั่งคลองโพธิ์ ด้านตะวันออกซึ่งเป็นแนวเขตอำเภออุทัย ด้านตะวันตก จดคลองโพธิ์ ฝั่งตะวันออกเฉียงใต้(๒) ด้านเหนือ จดเส้นขนานระยะ ๒๐๐ เมตร กับถนนทางหลวงแผ่นดินหมายเลข ๓๐๙ ฟากตะวันตกเฉียงใต้จดถนนทางหลวงแผ่นดินหมายเลข ๓๐๙ ฟากตะวันตกเฉียงใต้ จากเส้นตั้งฉากระยะ ๑๕๐เมตรกับถนนทางหลวงแผ่นดินหมายเลข ๓๐๙ ฟากตะวันตกเฉียงใต้ ไปทางทิศตะวันออกเฉียงใต้จดแนวเขตอำเภออุทัย ด้านตะวันออกด้านตะวันออก จดแนวเขตอำเภออุทัย ด้านตะวันออกด้านใต้ จดแนวเขตอำเภออุทัยด้านใต้ด้านตะวันตก จดคลองโพธิ์ ฝั่งตะวันออก แนวเขตอำเภออุทัยด้านตะวันตกบริเวณที่ ๓ หมายความว่าพื้นที่ในบริเวณ ดังต่อไปนี้(๑) ด้านเหนือ จดเส้นขนานระยะ ๔๐๐ เมตร กับถนนทางหลวงแผ่นดินหมายเลข ๓๐๙ ฟากตะวันออกเฉียงเหนือด้านตะวันออก จดเส้นตั้งฉากกับถนนทางหลวงแผ่นดินหมายเลข ๓๐๙ด้านตะวันออกเฉียงเหนือ ที่ห่างจากแนวเขตอำเภออุทัยระยะ ๑๕๐ เมตรด้านใต้ จดเส้นตั้งฉากกับถนนทางหลวงแผ่นดินหมายเลข๓๐๙ ฟากตะวันออกเฉียงเหนือด้านตะวันตก จดคลองโพธิ์ ฝั่งตะวันออก(๒) ด้านเหนือ จดเส้นขนานระยะ ๒๐๐ เมตร กับถนนทางหลวงแผ่นดินหมายเลข ๓๐๙ ฟากใต้จดเส้นตั้งฉากกับถนนทางหลวงแผ่นดินหมายเลข ๓๐๙ ด้านตะวันออกเฉียงเหนือที่บรรจบกับเส้นขนานระยะ ๒๐๐ กับถนนทางหลวงแผ่นดินหมายเลข ๓๐๙ ฟากใต้ที่ห่างจากแนวเขตอำเภออุทัยระยะ ๑๕๐ เมตรทั้งนี้ พื้นที่บริเวณที่ ๑ บริเวณที่ ๒ และบริเวณที่ ๓ปรากฏตามแผนที่ท้ายข้อบัญญัตินี้ข้อ ๔ ให้กำหนดพื้นที่บางส่วนในเขตองค์การบริหารส่วนตำบลธนูอำเภออุทัย จังหวัดพระนครศรีอยุธยา ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิด และจำพวกที่กำหนดให้ดำเนินการได้ ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓) คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง(๔)อาคารเลี้ยงสัตว์ทุกชนิดที่มีพื้นที่รวมกันทุกชั้นในหลังเดียวกันหรือหลายหลังเกิน ๑๐ตารางเมตร (๕)โรงแรมตามกฎหมายว่าด้วยโรงแรมเว้นแต่ที่ตั้งมีแนวเขตติดต่อกับถนนสาธารณะที่มีขนาดเขตทางไม่น้อยกว่า๑๒ เมตร(๖) สถานบริการตามกฎหมายว่าด้วยสถานบริการ(๗) โรงฆ่าสัตว์ตามกฎหมายว่าด้วยควบคุมการฆ่าสัตว์และจำหน่ายเนื้อสัตว์(๘) ไซโลเก็บผลิตผลทางการเกษตร(๙) โรงกำจัดมูลฝอย หรือโรงกำจัดสิ่งปฏิกูล(๑๐) โรงรับซื้อขายเศษวัสดุ หรือโรงเก็บเศษวัสดุ(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓) คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงสัตว์ทุกชนิดที่มีพื้นที่รวมกันทุกชั้นในหลังเดียวกันหรือหลายหลังเกิน๑๐ ตารางเมตร(๕) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการดำเนินการขององค์การทางศาสนา(๖) สถานบริการตามกฎหมายว่าด้วยสถานบริการ(๗) สถานสงเคราะห์สัตว์ หรือสถานรับเลี้ยงสัตว์(๘) โรงฆ่าสัตว์ตามกฎหมายว่าด้วยควบคุมการฆ่าสัตว์และจำหน่ายเนื้อสัตว์(๙) ไซโลเก็บผลิตผลทางการเกษตร(๑๐) โรงกำจัดมูลฝอย หรือโรงกำจัดสิ่งปฏิกูล(๑๑) โรงรับซื้อขายเศษวัสดุ หรือโรงเก็บเศษวัสดุ(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทโรงเก็บและสถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง(๓) คลังน้ำมัน สถานที่เก็บรักษาน้ำมัน ลักษณะที่สามสถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท คลักษณะที่สอง และสถานีบริการน้ำมันประเภท จ ลักษณะที่สองตามกฎหมายว่าด้วยการควบคุมน้ำมันเชื้อเพลิง(๔)อาคารเลี้ยงสัตว์ทุกชนิดที่มีพื้นที่รวมกันทุกชั้นในหลังเดียวกันหรือหลายหลังเกิน ๑๐ตารางเมตร(๕) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการดำเนินการขององค์การทางศาสนา(๖) สถานบริการตามกฎหมายว่าด้วยสถานบริการ(๗) สถานสงเคราะห์สัตว์ หรือสถานรับเลี้ยงสัตว์(๘)โรงฆ่าสัตว์ตามกฎหมายว่าด้วยควบคุมการฆ่าสัตว์และจำหน่ายเนื้อสัตว์(๙) ไซโลเก็บผลิตผลทางการเกษตร(๑๐) โรงกำจัดมูลฝอย หรือโรงกำจัดสิ่งปฏิกูล(๑๑) โรงรับซื้อขายเศษวัสดุ หรือโรงเก็บเศษวัสดุข้อ ๕ ภายในบริเวณพื้นที่ที่กำหนดในข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลธนูรักษาการตามข้อบัญญัตินี้ประกาศณ วันที่ ๒ เมษายน พ.ศ. ๒๕๕๘เฉลียวสุขประเสริฐนายกองค์การบริหารส่วนตำบลธนู[เอกสารแนบท้าย]๑. แผนที่ข้อบัญญัติองค์การบริหารส่วนตำบลธนูเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลธนู อำเภออุทัย จังหวัดพระนครศรีอยุธยาพ.ศ. ๒๕๕๘๒. บัญชีท้ายข้อบัญญัติองค์การบริหารส่วนตำบลธนูเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลธนู อำเภออุทัย จังหวัดพระนครศรีอยุธยาพ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๘ มิถุนายน๒๕๕๘วิศนี/ผู้ตรวจ๑๕ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๒๙ ง/หน้า ๖๐/๕ มิถุนายน ๒๕๕๘